**Alternativets bestyrelse Lokalforening Hørsholm-Fredensborg**

**Referat af åbent bestyrelsesmøde torsdag den 24. juni 2021 kl. 19.30**

Til stede:

Sidsel Dyekjær (SD), Ingrid Olsen (IO) og Vibeke Hørsted Jensen (VHJ – referent).

Desuden deltog Lene Bach-Lauritsen (LB)

Dagsorden:

* Drøftelse af fremsendt Google.doc arbejdsdokument

SD har fremsendt et google.doc dokument til bestyrelsen; man enedes om, at den, som tilføjer et eller flere afsnit, vælger en anden farve og afslutter med sine initialer.

Følgende forslag fremkom og blev drøftet:

* Seniorboliger + seniorboligfællesskaber i nærheden af transport + kultur + indkøb (og ikke langt væk på en mark).
* Tiny houses – bæredygtige huse, som ejes og udlejes af kommunen til forskellige aldersgrupper. Evt. udbydes som andelsboliger.
* Et ”grønt” højhus ved Humlebæk station.
* Gentænk idéen bycenter inkl. kulturelle aktiviteter + café med udendørs siddemuligheder, som kan blive et naturligt samlingssted.
* Nybyggeri bør kunne etableres med termisk energi/jordvarme. Det er dyrt at anlægge, men billigt derefter.
* Kommunen bør have en 20-årig økonomisk plan.
* Kommunen bør lave lokalplaner for det grønne område, så disse ikke forsvinder.
* Der bør arbejdes på en grøn kile fra Kokkedal til Espergærde med cykelsti hele vejen, som ”blender” ind i området.
* Bedre offentlig transport internt i kommunen.

Bestyrelsen blev gjort opmærksom på kommunens klimakonference torsdag den 19. august (alle tre bestyrelsesmedlemmer har efterfølgende tilmeldt sig).

Der aftaltes følgende åbne bestyrelsesmøder:

Onsdag den 4. august kl. 19.30 – Humlebæk bibliotek (salen)

Onsdag den 25. august kl. 19.30 – Humlebæk bibliotek (salen)

Mødet sluttede kl. 21.15